  Майя Бывальцева Ижкарын дышетон юртъёслэсь 2020-2021 дышетскон арлы дасьлыксэс эскеронъёсты йылпумъязы, ваньмыз пиналъёсты пумитаны дась. Со сярысь кар администрацилэн пресс-службаез ивортӥз. 1-тӥ куарусёнэ 83 школаос но ватсаса тодон-валанъёс сётӥсь 13 ужъюртъёс пиналъёслы ӧсъёссэс усьтозы Эскеронъёс дыръя дышетсконниосысь тылпулэсь утиськон, шуныт но ву сётон сӧзнэтъёсты, сиськонниосты, спортзалъёсты, эсэплыко ужкагазъёсты чаклазы. Нимысьтыз саклык Роспотребнадзорлэсь куронъёссэ быдэсъянлы висъязы. Котькуд школаын омырез чылкытатӥсь, йӧтскылытэк температураез мертан арбериос, антисептиклы дозаторъёс луыны кулэ. Тодэ вайытом, азьвылгес карлэн тӧроез Олег Бекмеметьев гудырикошконлэн берпуметӥ арняяз Ижкарысь ваньмаз школаосын рос-прос утялскон ужъёс ортчытозы, тӧлатон решёткаосты сузялозы шуыса вераз вал.  Тегъёс: Дышетон Ижкар Удмуртия пиналъёс школаос  